**Az év "kis művésze"**

**2024**

**Kritharakis Ilias** 2. évfolyamos, zongora tanszakos növendék.

6 évesen nyert felvételt a Kisvárdai Weiner Leó Alapfokú Művészeti Iskola zongora tanszakának előképző évfolyamába, ahol Hidi László zongoratanárnál kezdte el hangszeres tanulmányait. Tanárával a kezdetektől fogva megragadott minden lehetőséget, hogy részt vegyen iskolai hangversenyeken, városi rendezvényeken illetve tanulmányi versenyeken. Ez abból adódik, hogy szeret élményt, örömöt nyújtani az őt hallgatóknak, imád szerepelni és megmutatni a tudását. Bár még hosszú az út, de reméli, hogy egyszer híres és elismert zongoraművész lesz. Ilias a zongorázáson kívül szolfézsból, zeneszerzésből és a közismereti tantárgyakból is megcsillogtatta tudását.

2023/24-es tanév zenei eredményei:

* XI. Ferenczy György Zongoraverseny - Nemzetközi Chopin Zongoraverseny, Budapest. A nagyon népes mezőnyben dicsérő oklevelet kapott.
* IX. Nemzetközi Zongora Fesztivál –Törökszentmiklós. Arany minősítésben részesült.
* V. Weiner Leó Regionális Zongoraverseny, Kisvárda. Korcsoportjában 40 versenyző közül kiemelt arany minősítést és Polgármesteri különdíjat ítélt meg számára a nagytiszteletnek örvendő zsűri.

Tanára, Hidi László, idén két alkalommal tanári különdíjban részesült.